stanford-oval/wikipedia huggingface dataset:
פוארטו איגואסו
כלכלה

בעקבות קרבת העיר למפלי איגואסו, כלכלת העיר מתרכזת סביב התיירות, עם מלונות רבים שמספקים מקורות פרנסה לתושבים המקומיים. להרבה רשתות מלונאות בינלאומיות יש מלונות באזור, או שהם בתהליכי בנייה.
בעיר יש גם אטרקציות נוספות, כמו משולש הגבולות הארגנטינאי, הפרגוואי והברזילאי.
בנוסף, מכרות ונדה הקרובים מושכים אוספי אבני חן. המכרות פועלים משנות ה-50, ומספקים כמה מאבני החן הטובות ביותר של ארגנטינה.
תחבורה

גשר טנקרדו נווס, הידוע גם בשם "גשר האחווה" (בספרדית: Puente de la Fraternidad), עובר מעל נהר איגואסו ומקשר את פוארטו איגואסו עם העיר פוז דו איגואסו בברזיל.
נמל התעופה הבינלאומי קטרטס דל איגואסו משרת את העיר, כמו גם נמל התעופה הבינלאומי פוז דה איגואסו, בצדו הברזילאי של הגבול.
ערים תאומות

ספרד חרס דה לה פרונטרה, אנדלוסיה, ספרד
פוני שטלנד

| --- | --- |

 ארץ מוצא:  סקוטלנד (איי שטלנד)
 תכונות
 גובה כתפיים:  עד 107 סנטימטרים
 מיון
 משפחה:  סוסיים
 מין:  פוני (סוס הבית)
 
סוס פוני שטלנד
מרוץ סוסי פוני שטלנד לרוכבים צעירים בבריטניה
פוני שטלנד (באנגלית: Shetland pony) הוא גזע של סוסי פוני אשר מקורו באיי שטלנד. גובהו של הפוני שטלנד נע בין 72 ס"מ, לגובה מקסימלי על פי תקני הגזע של 107 ס"מ בשיא הגב. לפוני שטלנד פרווה צפופה, רגליים קצרות והם נחשבים נבונים למדי. זהו גזע חזק מאוד של סוסי פוני, המשמש לרכיבה ולנשיאת משא.
היסטוריה

מקורו של גזע פוני השטלנד מאיי שטלנד, קבוצת איים בצפונה של סקוטלנד, צפונית מזרחית לאורקני, ו-280 ק"מ מאיי פארו.
סוסים בעלי ממדים קטנים הוחזקו באיים אלה מזה מאות וייתכן שאף אלפי שנים. תושבי האיים הרביעו את הסוסים המקומיים עם סוסי פוני שהובאו למקום על ידי מתיישבים נורווגים. תנאי המחיה הקשים באיי שטלנד, מקורות מזון מוגבלים ומזג אוויר קיצוני, הפכו גזע זה לעמיד במיוחד.
השימוש העיקרי בסוסי פוני שטלנד נועד לגרירת עגלות כבול ופחם ולצורכי משק אחרים, ואף לחריש בשדה. עם עליית הצורך בפחם, בתקופת המהפיכה התעשייתית במחצית המאה ה-19, אלפי סוסי פוני שטלנד הועברו לאי הבריטי לעבודה במכרות פחם, לצורך גרירת קרוניות פחם מתוך המכרות, לעיתים במהלך כל חייהם. מכרות פחם במזרח ארצות הברית ייבאו אף הם את הפוני שטלנד לצורכי עבודה ומכרה הפחם האחרון בארצות הברית, אשר בו נעשתה העבודה בעזרת סוסי פוני, נסגר בשנת 1971.
ספר הגזע של החברה הבריטית לפוני שטלנד נוסד בשנת 1890, כדי לשמור על טוהר גזע זה ולעודד הרבעת סוסים איכותיים. בשנת 1957 נוצרה תוכנית התומכת בשימוש בסוסי הרבעה איכותיים מאיי שטלנד לשיפור תכונות הגזע.
שימושים

סוסי פוני שטלנד משמשים לרכיבת ילדים וכבעלי חיים לתצוגות ראווה ולגרירת כרכרות. סוסי פוני שטלנד משמשים אף בתי ספר לרכיבה לצורך לימוד  ילדים בלבד, כיוון שיש להם הגבלת משקל שאינה תואמת למשקלם של המבוגרים, כמו כן הם משמשים לרכיבת פנאי. בירידים ובקרנבלים ניתן לראות סוסי פוני שטלנד לשימוש תיירותי. פוני שטלנד נפוצים אף בפינות ליטוף בגני חיות ובפינות חי וכן משמשים לטיפול בבעלי חיים. בבריטניה מתקיימים אף מרוצי סוסי פוני שטלנד לרוכבים צעירים.
עם הספר (סדרת ספרים)

"עם הספר" הוא שמה של סדרת ספרים שיצאה לאור בהדרגה מסוף שנת 2007 ועד יוני 2009 בהוצאת ידיעות אחרונות, ובמסגרתה פורסמו 27 ספרי יסוד של התרבות העברית. המו"ל הציג מיזם זה כחלק מחגיגות שנת ה-60 למדינת ישראל. את שמה יונקת הסדרה מהביטוי "עם הספר" - כינוי לעם ישראל.
במרץ 2010 החלה הוצאה לאור של סדרה נוספת, "עם הספר - פרוזה ישראלית", ובה 20 ספרים בולטים של סופרים ישראלים.
עם הספר - פרוזה ישראלית

במרץ 2010 החלה הוצאה לאור של סדרה נוספת, "עם הספר - פרוזה ישראלית", ובה 20 ספרים בולטים של סופרים ישראלים, שיצאו לאור במהלך 60 שנותיה הראשונות של מדינת ישראל. הסדרה היא חלק מחגיגות 70 שנה ל"ידיעות אחרונות". החידוש העיקרי בסדרה הוא הכריכה הקשה והעטיפה האחידה של ספריה, לעומת הכריכה הקלה והעטיפה הייחודית שבהן יצאו לאור מרבית הספרים במקורם.
בניגוד לסדרה הראשונה, שכמעט כל ספריה הם כאלה שפגו זכויות היוצרים על תוכנם, כל הספרים בסדרה זו מוגנים בזכויות יוצרים, והוצאת "ידיעות ספרים" נדרשה לקבל את הסכמת בעלי זכויות היוצרים לפרסומם.
בדומה לסדרה הקודמת, גם בסדרה זו בנק הפועלים מסבסד את הסדרה ותורם למחיר הנמוך של הספרים הנכללים בה.
הספרים בסדרה הם (בסוגריים: שנת ההוצאה לאור של הספר המקורי):
"הוא הלך בשדות" מאת משה שמיר (1948).
"חרבת חזעה" מאת ס. יזהר (1949).
"רחוב המדרגות" מאת יהודית הנדל (1955).
"החיים כמשל" מאת פנחס שדה (1958).
"מיכאל שלי" מאת עמוס עוז (1968).
"אדם בן כלב" מאת יורם קניוק (1968).
"נוצות" מאת חיים באר (1979).
"מסע באב" מאת אהרן מגד (1980).
"תרנגול כפרות" מאת אלי עמיר (1983).
"רביעיית רוזנדורף" מאת נתן שחם (1987).
"קאטרינה" מאת אהרן אפלפלד (1989).
"כריסטוס של דגים" מאת יואל הופמן (1991).
"עשו" מאת מאיר שלו (1991).
"בדרך אל החתולים" מאת יהושע קנז (1991).
"ויקטוריה" מאת סמי מיכאל (1993).
"זה עם הפנים אלינו" מאת רונית מטלון (1995).
"מסע אל תום האלף" מאת א.ב. יהושע (1997).
"חיי אהבה" מאת צרויה שלו (1997).
"תיאום כוונות" מאת חיים סבתו (1999).
"אשה בורחת מבשורה" מאת דויד גרוסמן (2008).
הערות שוליים

↑  בפסק דין א (ת"א) 1219/09 רות פוגטש ואחרים נגד משכל הוצאה לאור ואחרים נידונה תביעתם של ניניו של י"ח רבניצקי על פגיעה בזכותם המוסרית (ללא פגיעה בזכות יוצרים), עקב פרסום הספר תוך פגיעה בשלמות היצירה. לתובעים נפסק הפיצוי המרבי ללא הוכחת נזק, 100,000 ש"ח.
↑  חוגגים עם ספרות המקור הישראלית, באתר ynet, 5 במרץ 2010
↑  דובי אייכנוולד: "אני מרגיש כמי שמסביבו בוערות להבות רבות", ריאיון עם דב איכנולד, 28 בדצמבר 2014
↑  יאיר לפיד, והגדת לבנך ולבתך גם, באתר ynet, 17 בנובמבר 2007
↑  שירי לב-ארי, עכבר העיר אונליין, קודם נצוף על המים, באתר הארץ, 27 במאי 2008
↑  זיוה שמיר, וצררו את נפשו בתכריכי נייר וקברוהו בארון הספרים, באתר הארץ, 27 בפברואר 2008
אחדים מספרי הסדרה בחנות ספרים
פילי-דאווידקובו

פילי-דאווידקובו (ברוסית: Фили-Давыдково) הוא ראיון של המחוז המערבי של העיר הפדרלית מוסקבה, שברוסיה. שטח המחוז הוא 6.9571 קמ"ר ואוכלוסייתו מונה 115,273 תושבים (2020).
ניתן לחלק את ראיון פילי-דיווידקובו על תנאי לארבעה חלקים עיקריים: פילי, מזילובו, דווידקובו ואמיניבו. פילי, מזילובו ואמיניבו הם תת-ראיונים ישנים, שבהם בנייני הדיור מיוצג בעיקר על ידי מבנים מיושנים שנבנו בשנות ה-50 וה-60, דייווידקובו, מאז 2005, הפך לתת-ראיון חדש, אשר נפרש על מדרונות מחנה סטונסקי העתיק ולאורך הנהר סטון.
אתרים ראויים לציון

מעון קונצבו
קניון Oceania
מתחם מגורים Edelweiss
סרטים הקשורים לראיון פילי-דאווידקובו

צחוק הגורל
שמש בוגדנית 2
Dersu Uzala
פיברוך

הפיברוך (Piobaireachd) נחשב לאחת הצורות המיוחדות והקשות ביותר של המוזיקה הסקוטית לחמת חלילים.
הפיברוך הוא ה”מוזיקה הקלאסית של חמת החלילים”, בניגוד לריקודים ומארשים. למעשה, במסורת המוזיקלית הסקוטית יש חלוקה ברורה בין מה שמכונה Ceol Beag (”מוזיקה קטנה”) ו - Ceol Meadhonach (”מוזיקה בינונית”) - מארשים, ריקודים וקטעי Air איטיים, לבין ה - Ceol Mor (”מוזיקה גדולה”), ז’אנר שהוא כולו פיברוך.
שורשי הפיברוך נעוצים בחברה הסקוטית השבטית של אזור ה- Highlands. החברה הייתה מחולקת לשבטים (Clans), שלכל אחד מהם היו סמלים ייחודיים משלו (דגם משבצות, סמל וכו’). עוד גורם שמאחוריו יכלו חברי השבט להתאחד היה הפיברוך. יצירות אלו שימשו בעיקר לציון אירועים שונים, כמו אספה של השבט, מותו של ראש השבט, או יציאה לקרב. פונקציות אלו השתמרו בשמות, ועד היום קיימים קטעי פיברוך עם שמות כמו MacFarlane’s Gathering, Mackintosh’s Lament, Black Donals’d March to the Battle of Inverlochy, וכו’.
שימוש במוזיקה זו היה נפוץ בין המאות ה-15 וה-18. בסוף המאה ה-18 האנגלים כבשו את כל סקוטלנד ודיכאו בחוזקה את כל סממני התרבות של ההיילנדס, מה שהוביל להרס החברה השבטית. באמצע התקופה הוויקטוריאנית החלה מחדש התעניינות בתרבות הזו, מה שהוביל בין השאר לפיברוכים הראשונים הכתובים בתווים.
במקור היה הפיברוך עובר ממורה לתלמיד בעל-פה ולא בכתב. לסקוטים הייתה שיטת סולפג’ מתוחכמת מאוד שנקראה Canntaireachd. לפי שיטה זאת לכל תו יש שם (מה שקיים גם בסולפג’ הקלאסי הרגיל), אבל השם משתנה בהתאם לקישוט שבא לפני או אחרי הצליל.
מכל האלמנטים האלה אפשר להרכיב מילים כאשר כל מילה יכולה להיות קישוט או פראזה של כמה צלילים.
המבנה הכללי של הפיברוך הוא שמרני יחסית כאשר הרעיון הכללי הוא נושא ווריאציות. בהתחלה מנוגן הנושא, שהוא קטע איטי שמורכב מכמה משפטים, בדרך כלל שלושה או ארבעה. אחרי אותו נושא שמכונה "קרקע" Urlar מגיעות הווריאציות. הן יכולות להיות בנויות בכמה דרכים, ולרוב יש להן מקצב מנוקד. הצלילים הראשיים מהנושא מנוגנים לפני ואחרי תו קבוע או פשוט מנוגנים פעמיים.
לאחר מכן מגיעות וריאציות שמבוססות על קישוטים מסובכים והן בעלות מבנה נוקשה ושמרני מאוד. הקישוט הראשון נקרא Taorluath, הוא מנוגן אחרי צליל של הנושא ומוביל תמיד לצליל הטוניקה שהוא לה. הווריאציה האחרונה והמסובכת ביותר נקראת Crunluath ומבוססת על קישוט בשם זה. זהו קישוט מסובך מאוד שמבוצע, כמו בווריאציה הקודמת, אחרי צליל נושא ומוביל תמיד לצליל מי. בחלק מהפיברוכים קיימת עוד וריאציה, Crunluath A-Mach, שבה יש עוד קישוט מסובך ומיוחד מאוד. בדרך כלל בווריאציות האלה עוברים לטמפי מהירים מאוד, והקישוטים נשמעים כמו "מפל" של צלילים. אחרי הווריאציות המהירות האלה חוזרים שוב על המשפט הראשון של ה”קרקע”, הנושא האיטי, כמעין סיכום גדול של כל היצירה.
| --- | --- |
בקרת זהויות :  NLI: 987007548402905171  LCCN: sh85101912
פיברוזיס ריאתי אידיופתי

| --- | --- |
 תחום:  רפואת ריאות 
 קישורים ומאגרי מידע
 eMedicine:  363273 
 MeSH:  D054990
 סיווגים
 ICD-11:  CB03.4 
 
התאלות פיברוזיס ריאתי אידיופתי
פיברוזיס ריאתי אידיופתי (באנגלית: Idiopathic pulmonary fibrosis) היא מחלת ריאות כרונית צלקתית המאופיינת בירידה פרוגרסיבית ובלתי הפיכה בתפקוד הריאות, השייכת לקבוצת מחלות הריאה האינטרסטיציאליות. התסמינים במחלה כוללים בדרך כלל הופעה הדרגתית של קוצר נשימה ושיעול יבש עם חרחורים. תסמינים נוספים כוללים תחושת עייפות והתאלות של האצבעות. סיבוכים של המחלה כוללים יתר לחץ דם ריאתי, מחלת לב איסכמית, אי ספיקת לב, דלקת ריאות או תסחיף ריאתי.
כ-5 מיליון אנשים חולים במחלה ברחבי העולם והיא מופיעה אצל 12 ל-100,000 אנשים בשנה. החולים במחלה הם לרוב בשנות ה-60 וה-70 לחייהם וגברים חולים לעיתים קרובות יותר מנשים. תוחלת החיים הממוצעת לאחר האבחון היא כארבע שנים. הסיבה למחלה אינה ידועה וגורמי הסיכון כוללים עישון, זיהומים נגיפיים מסוימים והיסטוריה משפחתית של המחלה. המנגנון הבסיסי של המחלה כולל הצטלקות של הריאות. אבחון של המחלה מחייב שלילת גורמים פוטנציאליים אחרים ונתמך בבדיקת CT או על ידי ביופסיית ריאות. ממצא אופייני ב-CT כולל הצללות זכוכית מט תת-אדריות והצללות רשתיות ולעיתים ברונכיאקטזיס של משיכה ומראה של "חלת דבש". ממצא אופייני בביופסיה הוא אזורים הטרוגניים הכוללים רקמה בריאה של הריאה לצד רקמה המאופיינת בדלקת עם ריבוי של פיברובלסטים וקולגן, בעיקר באזורים היקפיים של הריאה. בביופסיה ניתן לראות תאי דלקת מסוג לימפוציטים הפולשים לתוך נאדיות הריאה ומידת התרבות הפיברובלסטים מצביעה על מידת התקדמות המחלה.
טיפול נפוץ למחלה כולל שיקום ריאתי וטיפול משלים בחמצן. תרופות מסוימות כמו פירפנידון או נינטדניב עשויות להאט את התקדמות המחלה והשתלת ריאות היא גם פתרון אפשרי. שיעור ההישרדות לאחר שנה מהשתלת ריאה עומד על כ-80% בממוצע.
הערות שוליים

↑  Raghu G, Collard HR, Egan JJ (2011). "An official ATS/ERS/JRS/ALAT statement: Idiopathic pulmonary fibrosis: Evidence-based guidelines for diagnosis and management". American Journal of Respiratory and Critical Care Medicine. 183 (6): 788–824. doi:10.1164/rccm.2009-040GL. PMC 5450933. PMID 21471066.{{cite journal}}:  תחזוקה - ציטוט: שימוש בפרמטר authors (link)
↑  Ferri, Fred F. (2017). Ferri's Clinical Advisor 2018 E-Book: 5 Books in 1 (באנגלית). Elsevier Health Sciences. p. 691. ISBN 9780323529570.
1 2 3  "Idiopathic Pulmonary Fibrosis". NHLBI. נבדק ב-21 בינואר 2018. {{cite web}}:  (עזרה)
↑  Raghu G, Rochwerg B, Zhang Y, Garcia CA, Azuma A, Behr J, Brozek JL, Collard HR, Cunningham W, Homma S, Johkoh T, Martinez FJ, Myers J, Protzko SL, Richeldi L, Rind D, Selman M, Theodore A, Wells AU, Hoogsteden H, Schünemann HJ (ביולי 2015). "An Official ATS/ERS/JRS/ALAT Clinical Practice Guideline: Treatment of Idiopathic Pulmonary Fibrosis. An Update of the 2011 Clinical Practice Guideline". American Journal of Respiratory and Critical Care Medicine. 192 (2): e3–19. doi:10.1164/rccm.201506-1063ST. PMID 26177183. {{cite journal}}:  (עזרה)תחזוקה - ציטוט: שימוש בפרמטר authors (link)
↑  השתלת ריאות, באתר עמותת חו"ף למען חולי פיברוזיס ריאתי, ‏2018-05-23
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פילוקרפין

| --- | --- |

 
 שם IUPAC
 (3S,4R)-3-Ethyl-4-((1-methyl-1H-imidazol-5-yl)methyl)dihydrofuran-2(3H)-one
 נתונים כימיים
 כתיב כימי:  C=11
 מסה מולרית:  208.257 g/mol
 נתונים פרמוקוקינטיים
 זמן מחצית חיים:  0.76 שעות (5 מ"ג)
 הפרשה:  שתן
 בטיחות
 מעמד חוקי:  נכלל בסל הבריאות
 קטגוריית סיכון בהריון:  קטגוריית סיכון B3 (אוסטרליה), קטגוריית סיכון C 
 מזהים
 קוד ATC:  S01EB01, N07AX01 
 מספר CAS:  92-13-7
 PubChem:  5910
 ChemSpider:  5699
 
פילוקרפין (בלועזית pilocarpine) היא תרופה המשמשת לטיפול בגלאוקומה ויובש בפה. זהו אלקלואיד פרסימפטומימטי שמופק מעלים של שיח אמריקאי טרופי בשם פילוקרפוס. זהו אגוניסט מוסקריני לא סלקטיבי במערכת העצבים הפאראסימפטטית שפועל על הקולטן המוסקרני M3.
תרופה זו נמצאת ברשימת התרופות החיוניות של ארגון הבריאות העולמי. בטאניכול היא תרופה דומה אך עם משך השפעה ארוכה יותר.
שימוש רפואי

פילוקרפין מגרה הפרשת כמויות גדולות של רוק וזיעה. הוא משמש לטיפול ביובש בפה (קסרוסטומיה), בעיקר בתסמונת סיוגרן, אך גם כטיפול בתופעת לוואי של טיפול בהקרנות לסרטן הראש והצוואר.
כמו כן, תרופה זו משמשת לטיפול בגלאוקומה פתוחת זווית כרונית וגלאוקומה סגורת זווית חריפה כבר מאה שנה. התרופה פועלת על תת-סוג של רצפטור מוסקריני (M3), שנמצא על שריר הסגר שבקשתית העין וגורם לכיווץ השרירים וכתוצאה מכך להתכווצות האישון.
פילוקרפין משמש גם כדי לעורר את בלוטות הזיעה במבחן זיעה שנועד למדוד את הריכוז של הכלוריד והנתרן שמופרשים בה. מבחן זה משמש לאבחון סיסטיק פיברוזיס.
תופעות לוואי

תופעות הלוואי של תרופה זו קשורות ברובן לפעולתה כאגוניסט מוסקריני. פילוקרפין יכול לגרום להפרשת רוק מוגברת, הזעה, הפרשת ריר בסימפונות, ברדיקרדיה, הרחבת כלי דם ושילשולים.
פונדונג

| --- | --- |
 מדינה:  קמרון קמרון
 אזור:  אזור צפון-מערב
 ראש העיר:  טם פיטר צ'חיאגה
 גובה:  1,610 מטרים
 אוכלוסייה:  ‏
  ‑ בקומונה:  43,509 (2012)
 קואורדינטות:  6°15′00″N 10°16′00″E﻿ / ﻿6.25°N 10.2667°E﻿ / 6.25; 10.2667 
 אזור זמן:  UTC +1
 http://cvuc.cm/national/index.php/fr/carte-communale/region-du-nord-ouest/148-association/carte-administrative/nord-ouest/boyo/334-fungom
  מפת מיקום  מפה מפורטת   (למפת קמרון מוגדלת) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה פונדונג(למפת קמרון רגילה) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה פונדונג(למפת אזור צפון-מערב רגילה) במנדה באלי קומבו וום אקו דרום-מערב אד. המערב ניגריהפונדונג(למפת אזור צפון-מערב מוגדלת) במנדה באלי קומבו וום אקו דרום-מערב אדמאווה המערב ניגריהפונדונג  he tabBackground:;tabBorder:#aaa;defaultTab:0;
 
פונדונג (בצרפתית: Fundong; בקום (אנ'):‏ Fɨ̀ndoŋ) היא קומונה ועיירה שנמצאת באזור הצפון-מערבי של קמרון. היא משמשת גם כבית המסורתי של הקבוצה האתנית קום (אנ').
גאוגרפיה

העיירה ממוקמת בצפון-מערב קמרון, כ-68 ק"מ מהגבול של קמרון עם ניגריה. היא נמצאת כ-290 ק"מ מעיר הבירה יאונדה וכ-40 ק"מ מבירת האזור במנדה.
תנועה ותחבורה

פונדונג ממוקמת כ-20 ק"מ מהכביש הלאומי N11. יש בפונדונג תחנת דלק.
אקלים

הטמפרטורה הממוצעת היא 17 מעלות צלזיוס. החודש הכי חם הוא פברואר (20 מעלות צלזיוס). החודש הכי קר הוא יולי (13 מעלות צלזיוס). כמות המשקעים הממוצעת היא 1,645 מילימטרים בשנה. חודש ספטמבר הוא החודש שיש בו הכי הרבה גשם (279 מ"מ גשם), וחודש ינואר הוא החודש שיש בו הכי פחות גשם (5 מ"מ גשם).
הערות שוליים

↑  פאנדונג, באתר פאנדונג (ב־)
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
| --- | --- |
בקרת זהויות :  NLI: 987007557364905171  LCCN: n77001541  VIAF: 145390140   WorldCat (עם VIAF): 145390140 
ערך זה הוא קצרמרבנושא יישובים בקמרון. אתם מוזמנים לתרום לוויקיפדיה ו.
עקומים (סרט)

| --- | --- |

עטיפת הדי.וי.די הבריטי
 מבוסס על:  המחזה "עקומים" מאת מרטין שרמן
 בימוי:  שון מתיאס 
 הופק בידי:  מייקל סולינג'ר דיקסי לינדר מרטין שרמן
 תסריט:  מרטין שרמן 
 עריכה:  איזאבל לורנטה
 שחקנים ראשיים:  קלייב אוון איאן מקלן בריאן וובר מיק ג'אגר
 מוזיקה:  פיליפ גלאס 
 צילום:  יורגוס ארבניטיס 
 מדינה:  בריטניה יפן
 חברת הפקה:  ערוץ 4 הבריטי
 חברה מפיצה:  MGM
 שיטת הפצה:  וידאו על פי דרישה 
 הקרנת בכורה:  26 בנובמבר 1997
 משך הקרנה:  108 דק' 
 שפת הסרט:  אנגלית 
 סוגה:  סרט דרמה, סרט להט"בי 
 הכנסות:  $496,059
 הכנסות באתר מוג'ו:   bent
 דף הסרט ב־IMDb
 
עקומים (באנגלית: Bent) הוא סרט דרמה בריטי-יפני משנת 1997, בבימויו של שון מתיאס, המבוסס על מחזה באותו השם משנת 1979 מאת מרטין שרמן, אשר כתב גם את התסריט לסרט. עלילת הסרט מתארת את סיפור אהבתם של שני גברים המוחזקים במחנה ריכוז, על רקע רדיפת הומוסקסואלים בגרמניה הנאצית לאחר רצח מנהיג אס אה ארנסט רהם, בליל הסכינים הארוכות.
תקציר העלילה

מקס (קלייב אוון) הוא גבר החי חיי הוללות והפקרות בברלין בשנת 1930. הוא מסוכסך עם משפחתו העשירה בגין היותו הומוסקסואל.
ערב אחד, למורת רוחו של בן-זוגו רודי, רקדן קברט נשי ועדין, הוא מביא לביתו קצין אס אה נאה מראה. מאחר שהיה ידוע כי קיימים הומוסקסואלים רבים בקרב שורות האס אה, היטלר החליט להיפטר מהם. הקצין מתגלה על ידי קציני אס אס, אשר הורגים אותו בדירתם של מקס ורודי, והשניים נמלטים מהמקום.
פרדי (איאן מקלן), דודו של מקס, מארגן עבורו מסמכים חדשים, אך מקס מסרב לעזוב את רודי מאחור. כתוצאה מכך, השניים נתפסים על ידי הגסטפו, ומועלים על רכבת שבדרכה למחנה הריכוז דכאו. במהלך הנסיעה על הרכבת, רודי מוכה למוות באכזריות על ידי השומרים. רודי קורא למקס לעזרה, אולם מקס משקר לשומרים, מכחיש שהוא מכיר את רודי ואת היותו הומו, ומאולץ לקיים יחסי מין עם נערה מתה על מנת להוכיח את היותו הטרוסקסואל. הוא מאמין שסיכויו לשרוד במחנה הריכוז יהיו טובים יותר, אם הוא לא יהיה מזוהה כהומוסקסואל באמצעות משולש ורוד, אלא כיהודי, ועל כן הוא מקבל במקום זאת טלאי צהוב.
במחנה הריכוז מקס פוגש בהורסט, הומוסקסואל העונד בגאווה משולש ורוד על בגדיו. על השניים מוטלת עבודת פרך חסרת טעם: להעביר סלעים מערימה אחת לשנייה, וחוזר חלילה. מקס והורסט מתאהבים זה בזה, ואף מצליחים לנהל מערכת יחסים רומנטית ואינטימית מתחת לאפם של השומרים - וזאת ללא כל מגע פיזי ביניהם, אלא רק באמצעות דיבור, דמיון ופנטזיה. לאחר שהורסט נהרג על ידי שומר נאצי, מקס מקבל הוראה לקבור אותו. כאשר השומרים עוזבים, מקס - אשר עד כה התכחש לזהותו המינית - פושט מעליו את חולצתו, אשר עליה טלאי צהוב, לובש את המעיל של הורסט, עליו מופיע משולש ורוד, ומתאבד באמצעות נגיעה בגדר חשמלית.
הפקה

בעוד שהסיפור המתואר בסרט מתרחש בגרמניה בתקופת מלחמת העולם השנייה, הסרט צולם ברובו בבריטניה, במחצבה ובמפעל נטוש בעיר דלמלינגטון, שבמחוז איירשייר, סקוטלנד.
איאן מקלן, אשר מגלם את הדוד פרדי בסרט, גילם את התפקיד של מקס בהפקה הבימתית המקורית של המחזה "עקומים", בוסט אנד של לונדון, בשנת 1979. בהפקה הבימתית של המחזה בברודוויי באותה השנה גילם ריצ'רד גיר את התפקיד של מקס.
את שיר הנושא של הסרט "רחובות ברלין" מבצע הזמר מיק ג'אגר, כשהוא מגלם דמות של דראג קווין במועדון דקדאנטי בברלין. בסרט משתתף צ'ארלי ווטס, חברו של מיק ג'אגר בלהקת האבנים המתגלגלות.
בארצות הברית הסרט הופץ בשתי גרסאות: האחת עם סיווג "R" (צפייה לבני 17 ומטה - בליווי מבוגר בלבד) והשנייה עם סיווג "NC-17" (צפייה לבני 17 ומעלה בלבד).
צוות השחקנים

קלייב אוון - מקס
לות'ייר בלוטו - הורסט
איאן מקלן - הדוד פרדי
מיק ג'אגר - ג'ורג'/גרטה
בריאן וובר - רודי
ניקולאי קוסטר-וולדו - וולף
ג'וד לאו - קצין נאצי
פול בטאני - קצין נאצי
צ'ארלי ווטס - שומר
רופרט פנרי-ג'ונס - שומר
רייצ'ל וייס - זונה
פסטיבלים, תחרויות ופרסים

1997: פסטיבל הקולנוע בקאן - זכייה בפרס Award of the Youth.
1997: פסטיבל קולנוע בינלאומי בחיחון - מועמדות.
1997: פסטיבל קולנוע להט"בי בשיקגו.
1998: פסטיבל לקולנוע להט"בי בטורינו - זכייה בפרס Best Feature Film - הסרט העלילתי באורך מלא הטוב ביותר.
1998: פסטיבל קולנוע בינלאומי באמדן - זכייה במקום שני.
מיק ג'אגר בלבוש דראג בתפקיד גרטה. מתוך הסרט
ערפילית טלף החתול

| --- | --- |

 נתוני תצפית
 קבוצת כוכבים:  עקרב
 שמות נוספים:  NGC 6334
 מגלה:  ג'ון הרשל 
 תאריך גילוי:  7 ביוני 1837 
 סוג:  ערפילית פליטה
 עלייה ישרה:  17ʰ 19ᵐ 58ˢ
 נטייה:  ‏47″ ‏57′ ‏35°‏-
 מאפיינים פיזיים
 מרחק:  5,500  שנות אור 1,686.29  פארסק
 
ערפילית טלף החתול המכונה גם NGC 6334 היא ערפילית פליטה הממוקמת בקבוצת הכוכבים עקרב.
הערפילית התגלתה על ידי ג'ון הרשל בשנת 1837 בתצפית שערך בכף התקווה הטובה שבדרום אפריקה.
צבעה של הערפילית נגרם על ידי שפע של אטומי מימן מיוננים המצויים בה.
פוני אקספרס (סרט)

| --- | --- |

כרזת הסרט
 מבוסס על:  סיפור של פרנק גרובר
 בימוי:  ג'רי הופר
 הופק בידי:  נט הולט
 תסריט:  צ'ארל מרקיס וורן
 עריכה:  אדה וורן
 שחקנים ראשיים:  צ'רלטון הסטון רונדה פלמינג ג'ן סטרלינג פורסט טאקר
 מוזיקה:  פול סוטל
 צילום:  ריי רנהאן
 מדינה:  ארצות הברית ארצות הברית 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  15 ביוני 1953
 משך הקרנה:  101 דקות
 שפת הסרט:  אנגלית
 סוגה:  מערבון 
 הכנסות:  1,400,000 ‏$
 דף הסרט ב־IMDb
 
פוני אקספרס (באנגלית: Pony Express) הוא מערבון אמריקאי בצבעי טכניקולור משנת 1953 בבימויו של ג'רי הופר, עם צ'רלטון הסטון, רונדה פלמינג, ג'ן סטרלינג ופורסט טאקר בתפקידים הראשיים.
העלילה היא פיקטיבית אך על בסיס היסטורי - שרות הפוני אקספרס היה שירות דואר באמצעות סוסים מהירים שפעל במשך כשנה וחצי (בין אפריל 1860 ואוקטובר 1861) באזור הרי הרוקי והמישורים הגדולים בארצות הברית, בין סנט ג'וזף, מיזורי לסקרמנטו, קליפורניה.
כמה מגיבורי הסרט כמו באפלו ביל, ביל היקוק הפראי וג'ים ברידג'ר, היו דמויות אמיתיות ללא קשר מיוחד לפוני אקספרס. העלילה בסרט היא על המאבק לפתיחת השירות "המהיר" (עשרה ימים) נגד המתנגדים לו מסיבות מסחריות ופוליטיות.
חלק מהסרט צולם באזור קנאב שידוע כאתר צילומים לסרטי מערבונים ולסדרות טלוויזיה בסוגת המערבונים המנצלים את הנוף המדברי מחד ואת הקניונים המרהיבים מאידך.
תקציר העלילה

באפלו ביל (צ'רלטון הסטון) מותקף על ידי אינדיאנים. סוסו נהרג אך הוא מצליח להיחלץ ולהגיע לכירכרת דואר בה יושבים רנס הייסטינג (מייקל מור) ואחותו היפהפייה אוולין (רונדה פלמינג). רנס הוא תומך בבדלנות של קליפורניה והוא נוסע לסנט ג'ו להיפגש עם ג'ו קופר (הנרי ברנדון). קופר הוא בעל חברת עגלות הדואר שמעבירה דואר מסנט ג'וזף לסקרמנטו ב-21 יום והוא מתנגד להקמת שירות הפוני אקספרס מסיבה כלכלית אישית. רנס מתנגד מסיבה פוליטית כי השירות הזה יגביר את השפעת מצדדי האיחוד של קליפורניה עם ארצות הברית.
הם מגיעים לסנט ג'וזף שם פוגש באפלו ביל את ידידו ביל היקוק הפראי (פורסט טאקר) ואת ידידתו ה"טום בוי" דני ראסל (ג'ן סטרלינג), היא מאוהבת בו אך הוא מעדיף בינתיים את אוולין.
רנס, קופר ופמברטון (סטיוארט ברנדן) מטקסים עצה כיצד לפגוע בשירות החדש העומד לקום. סרג'נט ראסל (מרטין לואיס) אביה של דני תורם 800 דולר לקניית 40 סוסים מהאינדיאנים. באפלו ביל וביל היקוק נפגשים עם ראש השבט "היד הצהובה" (פט הוגן) ששונא את באפלו ביל אך מוכן למכור לו את הסוסים. הסוסים מועברים לחוותו של ג'ים ברידג'ר (פוטר הול) אבל בינתיים קונים האינדיאנים מקופר נשק ומתקיפים את החווה. הצ'יף קורא למאבק עם באפלו ביל. ובלילה חומק באפלו ביל למאהל האינדיאנים ובמאבק עם הצ'יף הוא הורג אותו בגרזן טומהוק.
אוולין שעברה לצידו של באפלו מגלה לו את התכנית לפגוע בשירות הפוני אקספרס. באפלו מתעמת עם קופר והורד אותו.
הסוסים מוחזרים לסנט ג'וזף ומועברים לתחנות מעבר וראש העיר מכריז על תחילת השירות עד לסקרמנטו. בתיק הדואר מוכנסת הצהרת הנשיא לינקולן לתושבי קליפורניה בדבר ביטול העבדות. רנס ואנשיו תוקפים את הרוכבים אך ביל היקוק ואנשיו מחסלים אותם. לבסוף רוכב באפלו ומגיע לסקרמנטו עשרה ימים בדיוק מאז החל השירות ומתקבל בתשואות הקהל. פמברטון ואנשיו מנסים לפגוע בבאפלו ואנשיו אך מחוסלים. בקרב נהרגת דני ובאפלו נושא אותה לבית העירייה וחוזר עצוב לערבה על סוסו.
צוות השחקנים

| שם השחקן/ית | שם הדמות | הערות |
| --- | --- | --- |
| צ'רלטון הסטון | באפלו ביל |  |
| רונדה פלמינג | אוולין הייסטינג |  |
| ג'ן סטרלינג | דני ראסל |  |
| פורסט טאקר | ביל היקוק הפראי |  |
| פורטר הול | ג'ים ברידג'ר |  |
| מייקל מור | רנס הייסטינג |  |
| הנרי ברנדון | ג'ו קופר |  |
| סטיוארט ברנדן | פמברטון | עיתונאי |
| לואיס מרטין | סרג'נט ראסל |  |
| פט הוגן | "היד הצהובה" | צ'יף אינדיאני |
הערות שוליים

↑  לפי פרויקט ירושלים סגל הסרט נקרא בישראל בשלושה שמות: 1)הענק בענקים, 2)גיבור הערבה, 3) אקספרס בערבה